**POZIV NA DOSTAVU PONUDA**u selekcijskom postupku pribavljanja   
usluga brokera osiguranja

**Zagreb, travanj 2020.**

1. PODACI O NARUČITELJU

Naziv: Hrvatska banka za obnovu i razvitak (HBOR)

Sjedište: Zagreb, Strossmayerov trg 9

OIB: 26702280390

1. OSOBA ILI SLUŽBA ZADUŽENA ZA KONTAKT

Kontakt:

Jadranka Sabljak/Direkcija održavanja imovine

Telefon: 01 4591-754

E-mail: [jsabljak@hbor.hr](mailto:jsabljak@hbor.hr)

Ivan Vrdoljak/Direkcija nabave

Telefon: 01 4591-787

E-mail: [ivrdoljak@hbor.hr](mailto:ivrdoljak@hbor.hr)

# **3. PREDMET NADMETANJA**

HBOR ovim postupkom pribavlja usluge brokera osiguranja.

Odabranom brokeru osiguranja povjerit će posredovanje u poslovima ugovaranja polica osiguranja za potrebe HBOR-a na način da broker osiguranja

* provede identifikaciju i analizu rizika HBOR-a,
* izradi u suradnji s HBOR-om ponudbenu dokumentaciju,
* prikuplja ponude optimalne za potrebe HBOR-a od kojih HBOR odabire najprikladniju za svoje potrebe,
* nakon sklapanja polica osiguranja pruža stručnu pomoć u slučaju nastanka štetnog događaja (od prijave do naknade štete), te pruža usluge savjetovanja i predlaganja u interesu HBOR-a
* educira kadrove HBOR-a za prijavu malih ili nespornih šteta direktno prema osiguravatelju
* vodi cijeli proces od prijave do naplate osigurnine kod velikih šteta

# **OBVEZE PONUDITELJA**

Ponuditelj je obvezan:

* Potpisati Izjavu o povjerljivosti podataka prije traženja na uvid postojeće osiguravajuće dokumentacije HBOR -a
* Dostaviti presliku Jamstva za profesionalnu odgovornost
* Dostaviti preslike licenci brokera osiguranja koji su stalno zaposleni kod brokera
* Dostaviti popunjenu izjavu s tabelarnim prikazom naziva financijskih institucija s kojima imaju zaključene ugovore/punomoći o zastupanju unazad 5 godina od dana objave ovog natječaja

Natjecati se mogu sve pravne i fizičke osobe registrirane za obavljanje traženih usluga u Republici Hrvatskoj i EU.

# **KRITERIJ ZA ODABIR PONUDE**

Odabir ponude brokera osiguranja provest će temeljem kriterija odabira kako slijedi:

|  |  |
| --- | --- |
| **KRITERIJ ODABIRA** | **BROJ BODOVA** |
|  |  |
| **Jamstvo za profesionalnu odgovornost - godišnji iznos** | max 20 bodova |
| 1.000.000,00 do 5.000.000,00 kn | 5 |
| 5.000.000,01 do10.000.000,00 kn | 10 |
| 10.000.000,01 do 15.000.000,00 kn | 15 |
| više od 15.000.000,00 kn | 20 |
|  |  |
| **Broj licenciranih brokera osiguranja** | max 15 bodova |
|  |  |
| 1 do 10 | 5 |
| 11 do 15 | 10 |
| 16 i više | 15 |
|  |  |
| **Iskustvo u radu s financijskim institucijama[[1]](#footnote-1)** | max 15 bodova |
|  |  |
| ugovoreni poslovi s 1 do 3 financijske institucije | 5 |
| ugovoreni poslovi s 4 do 6 financijskih institucija | 10 |
| ugovoreni poslovi sa 7 i više financijskih institucija | 15 |

# **SADRŽAJ PONUDE**

Ponuda treba sadržavati:

1. Naziv odnosno ime ponuditelja i točnu adresu, OIB, podatke za kontakt: telefon i/ili e-mail.
2. Presliku izvatka iz sudskog registra nadležnog Trgovačkog suda ili drugog odgovarajućeg registra.
3. Presliku Rješenja HANFA-e za obavljanje brokerskih poslova u osiguranju i reosiguranju
4. Potpisana Izjava s tabelarnim popisom financijskih institucija s kojim je ponuditelj ima i/ili je imao zaključene ugovore/punomoći o zastupanju unazad 5 godina od dana objave ovog natječaja
5. Potpisana i ovjerena Izjava o uvidu u poslovnu dokumentaciju HBOR i čuvanju poslovne tajne od strane ovlaštene osobe ponuditelja
6. Preslike rješenja i/ili potvrde HANFA-e o dozvoli za obavljanje brokerskih poslova u osiguranju za osobe koje su zaposlene kod ponuditelja

Svi traženi dokazi, osim dokumenata iz točke 5 mogu se, osim u izvorniku dostaviti i u preslici, s tim da HBOR zadržava pravo uvida u izvornike dokaza.

Ponudi je potrebno priložiti svu traženu dokumentaciju, te ostale podatke navedene u tekstu natječaja. Ponuda treba biti pisana hrvatskim jezikom, latiničnim pismom s rokom valjanosti ponude 60 (šezdeset) dana od isteka roka za dostavu ponuda.

# **R****OK ZA DOSTAVU PONUDA**

6.4.2020.

# **NAČIN DOSTAVE PONUDA**

Ponude se dostavljaju mailom na mail adresu: [brokeri@hbor.hr](mailto:brokeri@hbor.hr)

a na pisani zahtjev naručitelja (mailom) ponuditelji su dužni dostaviti originale zatražene dokumentacije u zadanom roku, sukladno zahtjevu.

# **OBJAVA REZULTATA PROVEDENOG POSTUPKA ODABIRA PONUDA**

Obavijest o odabiru najpovoljnije ponude naručitelj će dostaviti mailom svim ponuditeljima nakon provedenog selekcijskog postupka.

1. „Financijska institucija (engl. financial institution, njem. Geldinstitution) je ustanova koja prikuplja novčane fondove i usmjerava ih u financijske plasmane. Postoje depozitne i nedepozitne financijske institucije. Od depozitnih institucija najpoznatije su banke, kase i štedionice. Od nedepozitnih institucija najpoznatije su: mirovinski fondovi i osiguravajuće institucije i dr. Prema geografskom obilježju dijelimo ih na nacionalne, regionalne i međunarodne.“ [↑](#footnote-ref-1)